Μίσαν Νικαγκμπάτσε

Ο Εγινμίσαν Έντουαρντ Ογκχαρανεμέγιε Νικαγκμπάτσε, ή απλά Μίσαν Νικαγκμπάτσε (γεννημένος στις 7 Ιουλίου 1982) είναι Γερμανός πρώην διεθνής καλαθοσφαιριστής. Έχει ύψος 1,93 μέτρα και αγωνίζεται σαν πλέι μέικερ. Το 2011, ο Μισάν Νικαγκμπάτσε άλλαξε το επώνυμό του από Νικαγκμπάτσε σε Χαλντίν.

Καριέρα 
Ο Μίσαν Νικαγκμπάτσε ξεκίνησε τη μπασκετική του καριέρα στην τοπική Λίχτερφέλντε. 

Το 2000 ταξίδεψε στο Βερολίνο για λογαριασμό της Άλμπα Βερολίνου, στην οποία ωστόσο δεν πραγματοποίησε καμία συμμετοχή με αποτέλεσμα το καλοκαίρι του 2001 να μεταγγραφεί στον Ολυμπιακό Πειραιώς. Στους Πειραιώτες έμεινε για ένα μόλις χρόνο χωρίς να καταφέρει ωστόσο να κατακτήσει κάποιον τίτλο.

Το 2002 μεταπήδησε στην Ιταλία και τη Σναϊντέρο Ούντινε, στην οποία παρέμεινε για περίπου έξι μήνες. Τον Ιανουάριο του 2003 επέστρεψε στη Γερμανία και μετεγγράφη στη Μιτελντόιτσερ, με την οποία μάλιστα κατέκτησε το Γιούροκαπ της σεζόν 2003-04.

Το 2004 επέστρεψε στην Ιταλία, στην οποία αγωνίστηκε μέχρι το 2007 αγωνιζόμενος στις Ροζέτο Μπάσκετ (2004-05), Παλακανέστρο Καντού (2005-06) και Πρεμιάτα Μοντεγκρανάρο (2006-07).

Την περίοδο 2007-08 αγωνίστηκε με τους Κολωνίας 99ερς ενώ την αμέσως επόμενη σεζόν αγωνίστηκε με την ιταλική Παλακανέστρο Βαρέζε.

Τη διετία 2010-2012 αγωνίστηκε στη Γερμανία αρχικά με τη Σαρλότενμπουργκ κι έπειτα με τους Γκίσεν 46ερς.

Διεθνείς συμμετοχές 
Ο Μίσαν Νικαγκμπάτσε έχει πραγματοποιήσει αρκετές συμμετοχές με την Εθνική ομάδα μπάσκετ της Γερμανίας. 

Συγκεκριμένα, έχει κατακτήσει το χάλκινο μετάλλιο στο Παγκόσμιο Πρωτάθλημα του 2002 και το αργυρό μετάλλιο στο Ευρωπαικό Πρωτάθλημα του 2005.

Πηγές 
 

Γερμανοί καλαθοσφαιριστές
Νιγηριανοί καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Ροζέτο Σαρκς
Καλαθοσφαιριστές Παλλακανέστρο Καντού
Καλαθοσφαιριστές Παλλακανέστρο Βαρέζε
Καλαθοσφαιριστές Άλμπα Βερολίνου
Καλαθοσφαιριστές Γκίσεν 46ερς
Καλαθοσφαιριστές Κολωνία 99ερς
Καλαθοσφαιριστές Μιτελντόιτσερ
Καλαθοσφαιριστές Εθνικής Γερμανίας
Καλαθοσφαιριστές ιταλικών συλλόγων
Βερολινέζοι
Ξένοι καλαθοσφαιριστές στην Ελλάδα